b'\n_START_ARTICLE_\nGesneriakasvit\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nLehdet sijaitsevat joko vastakkain tai vuorottain. Kukat ovat joskus yksitt\xc3\xa4in, joskus kukinnoissa. Kukinnot ovat terttumaisia tai viuhkamaisia. Ter\xc3\xa4- ja verholehdet ovat suppilomaisia. Hedelm\xc3\xa4 on yleens\xc3\xa4 kota, mutta joillakin kasveilla se on marja.\n_START_SECTION_\nLevinneisyys\n_START_PARAGRAPH_\nGesneriakasveja esiintyy luonnonvaraisina Amerikan mantereilla, Etel\xc3\xa4-Afrikassa, Madagaskarilla, Aasiassa, Australiassa, Polynesiassa ja Etel\xc3\xa4-Euroopassa.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nKasveja tavataan luonnonvaraisina l\xc3\xa4hinn\xc3\xa4 trooppisilla alueilla. Jotkut lajit kasvavat luonnossa toisten kasvien p\xc3\xa4\xc3\xa4ll\xc3\xa4. T\xc3\xa4llaisista lajeista jotkut ovat viljeltyin\xc3\xa4 amppelikasveja.\n_START_SECTION_\nK\xc3\xa4ytt\xc3\xb6\n_START_PARAGRAPH_\nMonia gesneriakasveja k\xc3\xa4ytet\xc3\xa4\xc3\xa4n koristekasveina. Jotkut niist\xc3\xa4 ovat huonekasveja. Joitakin gesneriakasveja k\xc3\xa4ytet\xc3\xa4\xc3\xa4n l\xc3\xa4\xc3\xa4kinn\xc3\xa4ss\xc3\xa4.'